আশাপূর্ণা দেবী বয়স তখন তেরো কী চৌদ্দ পরিবারের চাপে বিয়ের পিঁড়িতে বসতে হয়েছিল সুবর্ণকে। একান্নবর্তী সংসার, ছেলে-মেয়েকে ঘিরে গড়ে উঠেছিল তাঁর জীবন। প্রথাগত শিক্ষার আলো পৌঁছায়নি। সুযোগ পাননি সংসারের বাইরে কিছু ভাবার। নতুন কিছু করার। সমাজের এমন সুবর্ণদের কথা নিজের সাহিত্যে তুলে ধরার চেষ্টা করেছিলেন আশাপূর্ণা দেবী। আজ তাঁর ১০৮তম জন্মবার্ষিকী। বিংশ শতাব্দীর নারীদের পরিস্থিতি, সামাজিক অবস্থান, তাঁদের মনস্তত্ত্ব বারবার ফুটে উঠেছে তাঁর লেখায়।